पाएं अपने शहर की ताज़ा ख़बरें और फ्री ई-पेपरडाउनलोड करें
बांका में बाइक के धक्के से एक 10 वर्षीय बालक की मौत गई। घटना शंभूगंज इंग्लिश मोड़ हाइवे पर जोगनी मोड़ के पास हुई। शनिवार दोपहर बच्चा अपने पिता को नास्ता देकर घर लौट रहा था, तभी तेज रफ्तार बाइक ने टक्कर मार दी। हादसा इतना भीषण था कि बालक की मौत मौके पर ही हो गई। घटना के बाद इलाके में हड़कंप मच गया। मौके पर सैकड़ों स्थानीय लोगों की भीड़ जमा हो गई। इधर, मासूम की मौत से आक्रोशित लोगों ने बेलारी मोड़ के पास सड़क पर शव को रख जाम कर दिया और हंगामा करने लगे। इस कारण सड़क पर करीब 3 घंटे तक आवागमन बाधित रहा, जिससे आम लोगों को काफी परेशानी का सामना करना पड़ा।
घटना की सूचना मिलते ही पुलिस मौके पर पहुंच गई। लोगों को समझा-बुझा कर शांत करवाया। लोगों का कहना है कि पुलिस जल्द से जल्द बाइक चालक को गिरफ्तार करने और पीड़ित परिवार को 5 लाख रुपया मुआवजा प्रदान करे। पुलिस के अनुसार बाइक चालक हादसे के बाद गाड़ी छोड़कर फरार हो गया। बाइक को जब्त कर लिया गया है। पुलिस चालक की तलाश में छापेमारी कर रही है। मृतक की पहचान महथुडीह गांव निवासी मो. मुख्तार के पुत्र मो.अल्ताफ (10) के रूप में हुई है।
घर लौटते वक्त हुआ हादसा
परिजनों का कहना है कि अल्ताफ अपने पिता खेत में खाना देने गया था। घर लौटते वक्त हादसा हुआ। हादसे के बाद परिजनों का रो-रोकर बुरा हाल है। अल्ताफ की मांग बार-बार बेहोश हो जा रही है। ग्रामीणों का कहना है कि इस रोड पर लगातार तेज रफ्तार के कारण हादसे हो रहे हैं। पुलिस इस मामले को गंभीरता से ले और हादसों पर लगाम लगाने के लिए कोई कारगर कदम उठाए।
कोविड गाइडलाइन का पालन नहीं
ग्रामीणों ने कोविड गाइडलाइन की जमकर धज्जियां उड़ाई। सोशल डिस्टेंसिंग तो दूर कई लोगों ने मास्क तक नहीं लगाया था। हंगामा कर रहे लोगों में कोरोना संक्रमण का खौप था और न ही सड़क जाम के बाद होने वाली कारवाई का ही भय था। आक्रोशित लोगों ने पुलिस के समक्ष ही विरोध में जमकर नारेबाजी की। हालांकि, पुलिस नियम तोड़ने वाले लोगों पर कार्रवाई करने का दावा कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn